open-index/open-wikipedia-markdown huggingface dataset:
Artūrs

**Artūrs** vai **Arturs** var būt:
* Karalis Arturs — leģendārs britu valdnieks;

## Cilvēki ar šādu uzvārdu
* Česters Arturs (*Chester Arthur*; 1929—1886) — ASV 21. prezidents (1881―1885);
* Džeimss Arturs (*James Arthur*; 1988) — angļu dziedātājs un dziesmu autors.

## Cilvēki ar šādu vārdu
* Arturs Balklavs (1933―2005) ― latviešu radioastronoms;
* Artūrs Dimiters (1915―1986) ― latviešu aktieris;
* Artūrs Irbe (1967) ― latviešu hokejists;
* Arturs Krišjānis Kariņš (1964) ― latviešu uzņēmējs un politiķis;
* Arturs Konans Doils (*Arthur Conan Doyle*; 1859―1930) ― britu rakstnieks;
* Artūrs Kulda (1988) ― latviešu hokejists;
* Arturs Rembo (*Arthur Rimbaud*; 1854―1891) ― franču dzejnieks;
* Artūrs Silgailis (1895―1997) ― latviešu virsnieks, sabiedrisks darbinieks;
* Artūrs Šopenhauers (*Arthur Schopenhauer*; 1788―1860) ― vācu filozofs;
* Arturs Velzlijs (*Arthur Wellesley*; 1769―1852) ― Velingtonas hercogs (1769―1852), britu virsnieks un valstsvīrs;
* Artūrs Mārtiņš Žagars (2000) ― latviešu basketbolists;
* Artuss Kaimiņš (agrāk Arturs Kaimiņš, 1980) ― latviešu aktieris un politiķis.

## Skatīt arī

* Artūrs (personvārds)
* Artura līcis ― līcis Anveras salas piekrastē Antarktīdā
Heiss

**Heiss** ( vai *Hayes*, ) ir angļu valodā runājošās valstīs izplatīts uzvārds. Cilvēki ar šo uzvārdu:

* Aizeks Heiss (*Isaac Hayes*) — ASV dziedātājs, aktieris, dziesmu autors un komponists (1942—2008);
* Kevins Heiss (*Kevin Hayes*) — ASV hokejists (dzimis 1992. gadā);
* Šons Heiss (*Sean Hayes*) — ASV aktieris, komiķis un mūziķis (dzimis 1970. gadā);
* Teodors Heiss — vācu politiķis, Vācijas prezidents (1884—1963);
* Tods Heiss — ASV bobslejists (dzimis 1969. gadā).
Akuraters

**Akuraters** (sieviešu dzimtē Akuratere) ir daļēji latviskots franču cilmes uzvārds. Cilvēki ar šo uzvārdu:

* Jānis Akuraters (1876—1937) — latviešu dzejnieks, rakstnieks un politiķis;
* Voldemārs Akurāters (1921—1976) — latviešu aktieris.

## Atsauces
Fumārskābe

**Fumārskābe** (*trans*-butēndiskābe, *trans*-1,2-etilēndikarbonskābe, allomaleīnskābe, boletīnskābe, lihenīnskābe, HOOC−CH=CH−СООН) un tās *cis*-izomērs (maleīnskābe) ir vienkāršākā nepiesātinātā divvērtīgā karbonskābe. Fumārskābe ir ūdenī grūti šķīstoša balta kristāliska viela. Fumārskābes esterus un sāļus sauc par **fumarātiem**.

## Atrašanās dabā
Fumārskābe bieži atrodama sēnēs, galvenokārt bekās (*Boletus*) un atmatenēs {*Agaricus*). Fumārskābi mēdz saturēt arī ķērpji, piemēram, Islandes ķērpis (*Cetraria islandica*) un citi augi, kā ārstniecības matuzāle (*Fumaria officinalis*), no kā arī cēlies fumārskābes nosaukums ( - dūmi; matuzāli senos laikos dedzināja, lai tās dūmi atvairītu ļaunos garus).
Saules gaismā fumārskābe veidojas cilvēka ādā. Pelējuma sēnīšu iedarbībā fumārskābe var veidoties no ogļhidrātiem. 
Atšķirībā no stereoizomēra maleīnskābes, kas dabā nav sastopama un organismiem ir kaitīga, fumārskābei ir liela nozīme dzīvnieku vielmaiņā. Fumarāta jons ir neatņemama Krebsa cikla sastāvdaļa un piedalās enerģijas iegūšanā no uzņemtās barības.

## Iegūšana
Fumārskābi var iegūt, karsējot ābolskābi (zemākās temperatūrās veidojas fumārskābe, augstākās - maleīnskābe). Fumārskābe ir stabilāka par maleīnskābi un iegūstama no pēdējās sildot vai apgaismojot.
Pirmo reizi fumārskābe iegūta no bromdzintarskābes. 
Rūpnieciski fumārskābi iegūst no furfurola, oksidējot to ar nātrija hlorātu vanādiju saturoša katalizatora klātienē.

## Īpašības
Karsējot kopā ar ūdeni slēgtā traukā, var iegūt D,L-ābolskābi:

HOOC−CH=CH−СООН + H2O → HOOC−CHOH−CH2−СООН

Reducējot (hidrogenējot), iegūst dzintarskābi:

HOOC−CH=CH−СООН + H2 → HOOC−CH2−CH2−СООН

Reakcijā ar HBr iegūst bromdzintarskābi:

HOOC−CH=CH−СООН + HBr → HOOC−CH2−CHBr−СООН

Visas šīs ķīmiskās reakcijas fumārskābei ir kopīgas ar maleīnskābi, kas pierāda, ka tās ir *cis-trans*-izomēri.

## Izmantošana
Medicīnā lieto psoriāzes ārstēšanai. Tā kā fumārskābe nav toksiska, to lieto kā pārtikas piedevu vīnskābes un daļēji citronskābes vietā (pievieno dzērieniem, cepamajam pulverim, saldumiem). Fumārskābi lieto arī poliesteru sveķu un daudzvērtīgo spirtu iegūšanai.
C4H4O4

Summārajai formulai **C<sub>4</sub>H<sub>4</sub>O<sub>4</sub>** atbilst vairāki savienojumi:
* maleīnskābe — divvērtīgā nepiesātinātā karbonskābe (*cis*-izomērs), HOOC−CH=CH−СООН;
* fumārskābe — divvērtīgā nepiesātinātā karbonskābe (*trans*-izomērs), HOOC−CH=CH−СООН.
Eiropas autoceļš E67

|}
|}
**Eiropas autoceļš E67**, posmā starp Tallinu un Varšavu dēvēts arī par ***Via Baltica***, ir autotransporta koridors, kas šķērso vairākas Austrum- un Ziemeļeiropas valstis, tostarp arī Latviju ziemeļu—dienvidu virzienā. Autoceļš sākas Helsinkos, Somijā un tā maršruts ir Helsinki—Tallina—Rīga—Panevēža—Kauņa—Varšava—Prāga. Šā ceļa kopīgais garums ir 1630 km, bet garums Latvijas teritorijā — 190 km.

Latvijā nozīmīgākās investīcijas *Via Baltica* attīstībā veiktas izmantojot Eiropas Savienības pirmsiestāšanās finanšu instrumentus PHARE un ISPA.

*Via Baltica* autotransporta koridoram pieslēdzas arī autoceļš **E77** (Rīga—Karaļauči—Gdaņska).

## Skatīt arī
* Rail Baltica

## Ārējās saites

* Via Baltica Protests
Rezerfords

**Rezerfords** ( ir skotu un ziemeļangļu izcelsmes uzvārds.

Cilvēki ar šādu uzvārdu:
* Ernests Rezerfords (*Ernest Rutherford*; 1871—1937) — angļu fiziķis, kodolfizikas pamatlicējs, Nobela prēmijas ķīmijā ieguvējs;
* Volters Rezerfords (*Walter Rutherford*; 1857—1913) — skotu golferis, olimpiskās sudraba medaļas ieguvējs.
Bell X-1

**X-1** jeb **XS-1** bija kopējs NACA un ASV Armijas Gaisa spēku/ASV Gaisa spēku raķešlidmašīnas projekts 1940.—1950. gados. Tas bija pirmais pilotējamais lidaparāts, kas pārsniedza skaņas ātrumu. X-1 bija pirmais no ASV slepeno eksperimentālo X lidaparātu sērijas. Lidmašīnas izgatavoja uzņēmumā Bell.

## Izstrāde
 ASV Armijas Gaisa spēku Lidojumu izmēģinājumu divīzija un ASV Nacionālā konsultatīvā aeronautikas padome NACA (*National Advisory Committee for Aeronautics*) (tagad NASA) vienojās ar Bell Aircraft par trīs XS-1 (no "Experimental, Supersonic", vēlāk X-1) lidaparātu būvi, lai iegūtu datus par lidojumiem virsskaņas ātrumos.

## Lidojumi
XS-1 pirmais lidojums notika  Painkāstlā (*Pinecastle*) Floridā. To vadīja *Bell Aircraft* galvenais izmēģinātājpilots Džeks Vūlamss (*Jack Woolams*). Šajā un vēl deviņos lidojumos lidmašīna tika izmēģināta tikai planēšanas režīmā, bez raķešdzinēja iedarbināšanas. 1946. gada martā lidaparātu (X-1-1) nosūtīja atpakaļ uz rūpnīcu modifikāciju veikšanai. No 1946. gada septembra līdz 1947. gada jūnijam Murokas armijas lidlaukā (*Muroc Army Air Field*; tagad Edvardsa Gaisa spēku bāze) Kalifornijā pilots Čelmerss Gūdlins (*Chalmers "Slick" Goodlin*) veica 26 lidojumus ar iedarbinātu raķešdzinēju.

 pirmoreiz pasaulē cilvēka vadīts lidaparāts sasniedza virsskaņās ātrumu. Lidmašīnu #46-062 pilotēja Gaisa spēku kapteinis Čārlzs Jēgers (*Charles "Chuck" Yeager*). Oficiāli tiek uzskatīts, ka šis lidojums numur 50 ir bijis pirmais virsskaņas lidojums, sasniedzot ātrumu 1,06 mahi, taču Jēgers un cits personāls domā, ka 49. lidojumā bija saniegti 0,997 mahi, un faktiski tika pārvarēta skaņas barjera (tā kā mērījumi nebija precīzi, tad visticamāk, ka tad vēl netika pārvarēta skaņas barjera).

## Ārējās saites
X-1

**X-1** var būt:
* Bell X-1, eksperimentāla ASV raķešlidmašīna
* Gulbis X-1, rentgenstaru avots Gulbja zvaigznājā
Skaņas ātrums

**Skaņas ātrums** ir ātrums, ar kādu vibrācijas (skaņa) viļņu veidā pārvietojas elastīgā vidē, t. i., cik lielu attālumu šie viļņi veic noteiktā laika posmā. Ātrums ir atkarīgs no vides blīvuma, struktūras, temperatūras u. c. (piemēram, ūdenī skaņa izplatās daudz ātrāk nekā gaisā)

Bieži ar šo terminu saprot skaņas ātrumu gaisā. Jūras līmenī 21&nbsp;°C temperatūrā un normālā atmosfēras spiedienā skaņas ātrums ir 344&nbsp;m/s (1238&nbsp;km/h).

Ātrumu, kas ir lielāks par skaņas ātrumu, sauc par **virsskaņas ātrumu**.

Pirmais cilvēks, kas pārsniedzis skaņas ātrumu, bija ASV Gaisa spēku kapteinis Čārlzs Jēgers (*Charles "Chuck" Yeager*)  ar raķešlidmašīnu X-1.

## Maha skaitlis

Aviācijā tiek lietots "Maha skaitlis", kas ir lidaparāta faktiskais ātrums attiecībā pret skaņas ātrumu tajā vidē, kurā tas kustas.

## Skaņas ātrums šķidrumā un gāzē‎

Garenviļņi ir saistīti ar vides tilpuma deformāciju, tāpēc skaņa garenviļņa veidā var izplatīties kā cietās, tā arī šķidrās un gāzveidīgās vidēs.

Gaisā pie 0&nbsp;°C skaņa izplatās ar ātrumu 331&nbsp;m/s. Gaisā skaņa vienu kilometru veic aptuveni trijās sekundēs. Tukšumā (vakuumā) skaņa neizplatās.

Gāzēs un šķidrumos, kur skaņa parasti izplatās adiabātiski (temperatūras izmaiņa saistīta ar vides saspiešanu un atslābšanu skaņas viļņu iedarbībā, nespēj izlīdzināties perioda laikā) skaņas ātruma izteiksme ir:

c = \sqrt{K_{ad} \rho} = \sqrt{\frac{1}{\beta_{ad} \rho}} = \sqrt{\frac{\gamma}{\beta_{iz} \rho}}

Kad — adiabātiskās saspiešanas modulis, ρ — vides blīvums, βad — adiabātiskā saspiežamība, βiz — γβad — izotermiskā saspiežamība, γ = cp/cv — siltumietilpības attiecība pie konstanta spiediena cp un konstanta tilpuma cv.

### Skaņas ātrums ideālās gāzēs

\nu=\sqrt{\frac{C_pRT}{C_vM} }

ν — skaņas izplatīšanās ātrums, T — temperatūra kelvinos,
M — molmasa, R — universālā gāzu konstante, Cp — Cv īpatnējā siltumietilpība.

Skaņas ātrums gāzēs ir mazāks nekā šķidrumos, bet šķidrumos ir mazāks nekā cietos ķermeņos, tāpēc, saspiežot gāzi, skaņas ātrums tajā pieaug.

Skaņas ātrums gāzēs pieaug līdz ar temperatūras un spiediena paaugstināšanos, bet šķidrumos līdz ar temperatūras paaugstināšanos skaņas ātrums kļūst mazāks. Izņēmums ir tikai ūdens, kurā skaņas ātrums aug līdz ar temperatūras paaugstināšanos un sasniedz maksimumu pie 74&nbsp;°C, bet, turpinot temperatūrai augt, skaņas ātrums samazinās. Jūras ūdenī skaņas ātrums ir atkarīgs no temperatūras, sāļuma un dziļuma.

Skaņas ātrums gāzu vai šķidrumu maisījumos ir atkarīgs no atsevišķu sastāvdaļu koncentrācijas.

## Atsauces

## Ārējās saites
Maha skaitlis

**Maha skaitlis** (*Ma*) () ir ātruma relatīvā mērvienība. Tas ir objekta ātrums attiecībā pret vidi, dalīts ar skaņas ātrumu šajā vidē:

:\ M = \frac 
kur
:\ M  ir Maha skaitlis

:\ v_o ir objekta ātrums attiecībā pret vidi un

:\ v_s ir skaņas ātrums vidē

Maha skaitlis ir skaitlis, kas rāda, cik reižu ātrāk objekts kustas attiecībā pret skaņas ātrumu. Tas ir nosaukts par godu austriešu fiziķim un filozofam Ernstam Maham (*Ernst Mach*).

## Ārējās saites
Mahs

**Mahs** var būt:
* Ernsts Mahs (*Ernst Mach*) — Austrijas fiziķis (1838—1916);
* Karls Mahs (*Karl Mah*) — Lielbritānijas šahists (dzimis 1980.);
* Zdeņeks Mahs (*Zdeněk Mach*) — Čehoslovākijas šaha problēmists (1877—1954);
* Maha skaitlis — ātruma relatīvā mērvienība.
Fermi

**Fermi** () ir itāļu cilmes uzvārds, tas var būt:
* Enriko Fermi (*Enrico Fermi*) — itāliešu fiziķis (1901—1954).
* dažādi jēdzieni, kas nosaukti Enriko Fermi vārdā:
** Fermi Gamma-ray Space Telescope — ASV orbitālā observatorija;
** Fermi paradokss;
** fermioni;
** Fermi—Diraka statistika.
Citrakonskābe

**Citrakonskābe** (*cis*-metilbutēndiskābe, metilmaleīnskābe, HOOC−C(CH3)=CH−СООН) ir nepiesātinātā divvērtīgā karbonskābe. Citrakonskābe ir ūdenī labi šķīstoša balta kristāliska viela. Citrakonskābei ir *trans*-izomērs — mezakonskābe un struktūrizomērs itakonskābe.

## Iegūšana
Citrakonskābes anhidrīds kopā ar itakonskābes anhidrīdu veidojas, karsējot citronskābi. Kā starpprodukts rodas akonītskābe.

## Īpašības
Citrakonskābe, tāpat kā strukturāli līdzīgā maleīnskābe, viegli veido ciklisku anhidrīdu.
Mezakonskābe

**Mezakonskābe** (*trans*-metilbutēndiskābe, metilfumārskābe, HOOC−C(CH3)=CH−СООН) ir nepiesātinātā divvērtīgā karbonskābe. Mezakonskābe ir ūdenī diezgan grūti šķīstoši (karstā ūdenī labi šķīstoši) balti adatveida kristāli. Mezakonskābei ir *cis*-izomērs - citrakonskābe un struktūrizomērs itakonskābe.

## Vēsture
Mezakonskābi atklājis nīderlandiešu ķīmiķis Jakobs van't Hofs 1874. gadā.

## Atrašanās dabā
1950. gadā mezakonskābe izolēta no baktērijas *Clostridium tetanomorphum*. Mezakonskābe ir iesaistīta B<sub>12</sub> vitamīna kofermenta sintēzē.

## Iegūšana
Var iegūt no citrakonskābes anhidrīda, to karsējot kopā ar sārmu. Citrakonskābes anhidrīds savukārt veidojas kopā ar itakonskābes anhidrīdu, karsējot citronskābi. Kā starpprodukts rodas akonītskābe.

## Īpašības
Mezakonskābe, tāpat kā strukturāli līdzīgā fumārskābe, nespēj veidot anhidrīdu.

## Izmantošana
Mezakonskābi lieto kā aizdegšanās novērsēju vielu.
Itakonskābe

**Itakonskābe** (metilēndzintarskābe, propilēn-2,3-dikarbonskābe, 2-metilidēnbutāndiskābe, HOOC−CH2−C(=CH2)−СООН) ir nepiesātinātā divvērtīgā karbonskābe ar dubultsaiti sānu grupā. Itakonskābe ir ūdenī diezgan grūti šķīstoši balti rombiski kristāli. Itakonskābei ir 2 struktūrizomēri, kas savā starpā ir *cis-trans*-izomēri - citrakonskābe un mezakonskābe. Itakonskābes nosaukums veidots no akonītskābes nosaukuma, apmainot vietām zilbes (**akon** - **it** - skābe).

## Iegūšana
Var iegūt no citrakonskābes anhidrīda, to karsējot kopā ar ūdeni līdz 150&nbsp;°C. Citrakonskābes anhidrīds savukārt veidojas kopā ar itakonskābes anhidrīdu (itakonskābes anhidrīds karsējot viegli pārgrupējas par citrakonskābes anhidrīdu), karsējot citronskābi. Kā starpprodukts rodas akonītskābe.

## Īpašības
Tā kā itakonskābes karboksilgrupas spēj brīvi griezties, jo starp tām nav dubultsaites, itakonskābe, tāpat kā citrakonskābe, var veidot ciklisku anhidrīdu.

## Ārējās saites
C5H6O4

Summārajai formulai **C<sub>5</sub>H<sub>6</sub>O<sub>4</sub>** atbilst vairāki savienojumi:
* citrakonskābe (HOOC−C(CH3)=CH−СООН) — divvērtīgā nepiesātinātā karbonskābe (*cis*-izomērs);
* mezakonskābe (HOOC−C(CH3)=CH−СООН) — divvērtīgā nepiesātinātā karbonskābe (*trans*-izomērs);
* itakonskābe (HOOC−CH2−C(=CH2)−СООН) — divvērtīgā nepiesātinātā karbonskābe ar divkāršo saiti sānu grupā.
Akonītskābe

**Akonītskābe** (*cis*-1,2,3-propēntrikarbonskābe, HOOC−CH=C(COOH)−CH2−СООН) ir vienkāršākā nepiesātinātā trīsvērtīgā karbonskābe. Akonītskābe kristalizējas no ūdens kā bezkrāsaini adatveida vai plāksnīšveida kristāli. Akonītskābes sāļus un esterus sauc par **akonitātiem**.

## Atrašanās dabā
Akonītskābe atklāta gundegu dzimtas kurpīšu ģints augos, no tā cēlies akonītskābes nosaukums ( — kurpīte). Akonītskābes jons (akonitāts) ir bioķīmiskā trikarbonskābju cikla sastāvdaļa.

## Iegūšana
Var iegūt, uzmanīgi karsējot citronskābi.
Inhibitors

**Inhibitors** var būt

* fermentu inhibitors
* reakcijas inhibitors (negatīvais katalizators)
* oksidēšanās inhibitors
MA

**MA** var būt:

* Marokas ISO 3166-1 kods 

**Ma** var būt:
* Jo-Jo Ma (*Mǎ Yǒuyǒu*; 馬友友) — Francijā dzimis ķīniešu izcelsmes ASV čellists (dzimis 1955.)
* maha skaitlis — ātruma mērvienība, attiecībā pret skaņas ātrumu
* miljons (106) gadu apzīmējums
* Džeks Ma (Ma Juņs), uzņēmējs no Ķīnas

**mA** var būt:
* miliampērs - SI elektriskās strāvas stipruma mērvienība (0,001 A)

**ma** var būt:
* .ma — Marokas augšējā līmeņa domēns
Pakete

**Pakete** var būt:
* īpašā veidā izveidots datu fragments, kas pārvietojas datortīklā,
* higiēniskā pakete.
Berija

**Berija** var būt:
* Reičela Berija (*Rachel Berry*) ―  izdomāts tēls amerikāņu televīzijas seriālā "Radīti skatuvei" (Glee). 

## Cilvēki ar šādu uzvārdu
* Halle Berija (*Halle Berry*; 1966) — amerikāņu aktrise;
* Lavrentijs Berija (ლავრენტი ბერია, *Лаврентий Павлович Берия*; 1899―1953), gruzīnu padomju valsts darbinieks.

## Skatīt arī
* Berijs
Žans Alezī

**Žans Alezī** (; dzimis , Aviņonā, Francijā), dzimis **Džovanni Alezī** (), ir bijušais franču sacīkšu pilots, zināms pateicoties savai Formula 1 karjerai.

Abi viņa vecāki bija itāļi, tādēļ sākotnēji viņa vārds bija Džovanni. Sākot karjeru, Žans priekšroku deva rallijam, nevis formulām. Alezī debitēja F1 . gada , taču sezonu viņš iesāka Formula 3000. Lielāko daļu atlikušās sezonas itāļu izcelsmes francūzis turpināja braukt augstākajā formulu klasē. . gadā viņš aizvadīja savu pirmo pilno sezonu "autosporta karalienē". Ar nekonkurētspējīgo Tyrrell pilotam pat izdevās divas reizes finišēt otrajam. To pamanīja Ferrari vadība un nolīga viņu sākot ar . gadu.

Alezī bija samērā biežs viesis uz goda pjedestāla, tāpēc daudzi gaidīja viņa pirmo uzvaru. Viņš to piedzīvoja . gada . Vēlāk tā arī izrādījās viņa vienīgā F1 uzvara. Kad pēc sezonas tika paziņots par to, ka toreizējais čempions Mihaels Šūmahers dodas uz Ferrari un, ka viņa komandas biedrs būs Edijs Ērvains, kļuva skaidrs, ka komandā vairs brīvu nav pamatsastāva vietu, tādēļ Žanam neatlika nekas cits, kā doties uz vācieša iepriekšējo komandu, Benetton. Bez Šūmahera un lielas daļas viņa tehniskā personāla komanda vairs nebija tāda pati, lai gan Alezī izdevās sasniegt savu labāko rezultātu kopvērtējumā - ceturto vietu. Vadība bija apmierināta un pagarināja līgumu, savukārt Alezī turpināja labo rezultātu plūsmu un atkal kopvērtējumā bija ceturtais. Tomēr līgums ar jaunajiem talantiem Fizikellu un Vurcu nozīmēja to, ka francūzim atkal nācās meklēt jaunu komandu.

Par tādu kļuva šveiciešu Sauber un Alezī tajā pavadīja divus gadus, tikai reizi finišējot labāko trijniekā. Kad Žana tautietim Alēnam Prostam piederošajā Prost komandā atbrīvojās divas vietas, nepagāja ilgs laiks, līdz Alezī piekrita kļūt par komandas pilotu. Taču komandā viņš aizvadīja sev necienīgu karjeras nobeigumu - pirmajā sezonā viņš nenopelnīja nevienu punktu, bet otrajā tika atlaists sezonas vidū. Francūzis gan kļuva par Jordan pilotu un tur nobrauca savas karjeras pēdējās piecas sacīkstes, taču tikai reizi spēja finišēt punktos. Alezī kļuva par vienu no retajiem pilotiem, kuri ir nobraukuši 200 vai vairāk sacīkstes Formulā 1. No 2002. līdz 2006. gadam itāļu izcelsmes pilots brauca DTM.
Tarsu Markešs

**Tarsu Anibals Santana Markešs** (; dzimis  Kuritibā, Brazīlijā) ir brazīliešu sacīkšu pilots, starptautiski pazīstams pateicoties savai karjerai Formula 1 un Champ Car. Pašlaik Markešs ir Stock Car Brasil pilots.

Tarsu sāka braukt kartingos piecu gadu vecumā un jau 16 gadu vecumā piedalījās vietējā Formula Chevrolet. Savā pirmajā mēģinājumā Markešs izcīnīja titulu. Viņš parādīja lielisku sniegumu arī Dienvidamerikas Formula 3 un Eiropas Formula 3000, abos kļūstot par jaunāko pilotu, kurš ir izcīnījis uzvaru kādā sacīkstē. . gadā viņš debitēja lejasgala komandā Minardi. Turpmākajos divos gados viņam nācās cīnīties par vietu komandā ar Džankarlo Fizikellu, Pedru Lami un Jarno Trulli. Komandas finansiālā situācija nozīmēja, ka vadība bija spiesta dot priekšroku maksātspējīgiem pilotiem, un Markešu ar laiku aizstāja bagātāks braucējs. 1999. gadā Tarsu kļuva par Champ Car pilotu. Viņš periodiski atgriezās amerikāņu sacīkstēs 2000., 2004. un 2005. gada sezonās. Brazīlietis atgriezās F1 . gadā kā nākotnes pasaules čempiona Fernando Alonso komandas biedrs. Neilgi pirms sezonas beigām viņš tika atbrīvots no savas vietas, dodot priekšroku malaizietim Aleksam Jongam. Kopš 2005. gada Tarsu sacenšas Stock Car Brasil, Brazīlijas salonautomobiļu sacīkstēs.
Gašpers Okorns

**Gašpers Okorns** (; dzimis ) ir basketbola treneris no Slovēnijas.

## Trenera karjera
* 1993-1995: „BC Medvode“ jauniešu komanda (Slovēnija) galv. treneris
* 1995-1997: Lokas „BC Loka“ jauniešu komanda (Slovēnija) galv. treneris
* 1997-1999: Odejas „BC Marmor“ sieviešu komanda (Slovēnija) galv. treneris
* 1999-2003: Lokas „BC Loka Kava“ (Slovēnija) trenera asistents
* 2003-2005: Ļubļanas „Union Olimpija“ (Slovēnija) trenera asistents
* 2006: Viļņas „Lietuvos Rytas“ (Lietuva) trenera asistents
* 2006: Ļubļanas „Union Olimpija“ (Slovēnija) trenera asistents
* 2006-2007: Ļubļanas „Union Olimpija“ (Slovēnija) galv. treneris
* 2007-2008: BK Ventspils (Latvija) galv. treneris
* 2008-pašlaik: Slupskas "Czarni" (DBE) galv. treneris

## Nacionālās izlases trenera karjera
* 2005: Slovēnijas jauniešu izlases (līdz 20 g.) trenera asistents
* 2005: Slovēnijas jauniešu izlases (līdz 21 g.) trenera asistents

## Sasniegumi
* 2006: BBL čempions
* 2006: LKL čempions
* 2007: Slovēnijas līgas vicečempions
* 2008: LBL 3. vietas ieguvējs
Lučāno Burti

**Lučāno Puči Burti** (*Luciano Pucci Burti*; dzimis , Sanpaulu, Brazīlijā) ir Stock Car Brasil pilots.

Burti bija Jaguar testpilots, taču negaidīti piedzīvoja debiju 2000. gada Austrijas GP, kad Edijs Ērvains guva savainojumu. Līdz sezonas beigām Lučāno palika malā, taču 2001. gadu uzsāka kā pamatsastāva pilots pateicoties Džonija Herberta karjeras beigšanai. Pēc četrām sacīkstēm viņu atlaida no komandas un aizvietoja ar spāni Pedro de la Rosu, bet Burti iekārtojās Prost komandā Gastona Macakanes vietā, jo komanda uzskatīja Burti par labāku pilotu. Beļģijas GP brazīlietis piedzīvoja šausminošu avāriju un izlaida visas turpmākās sezonas sacīkstes. 2002. gadā Lučāno bija Ferrari testpilots, taču gada beigās komanda nolēma līgumu nepagarināt. 2005. gadā viņš atgriezās savā dzimtenē kā Stock Car Brasil braucējs.
Joss Verstapens

**Johaness Francisks "Joss" Verstapens** (; dzimis , Montfortā, Nīderlandē) ir nīderlandiešu sacīkšu pilots. Verstapens ir pazīstams kā Formula 1 un A1 Grand Prix ekspilots.

Joss savu F1 karjeru uzsāka kā nākamā pasaules čempiona Mihaela Šūmahera komandas biedrs Benetton, taču pēc sezonas, kuru paspilgtināja divi pjedestāli pēc kārtas un ugunsgrēks boksos, vadība nolēma nepagarināt līgumu ar holandieti. Finansiāli maznodrošinātā Simtek komanda noslēdza līgumu ar Verstapenu uz . gadu, taču pēc dažām sacīkstēm komanda bankrotēja un atlikušo gadu Joss sacīkstes varēja vērot no tribīnēm. . gads bija jauns sākums Montfrontā dzimušajam pilotam. Viņš brauca Footwork komandā un pirmo reizi kopš Benetton laikiem izcīnīja punktus. Pēc sezonas komanda, pateicoties Tomam Vokinšovam, Footwork atgrieza savu iepriekšējo nosaukumu, Arrows un Verstapenam komandā nebija vietas. Komandā brauca čempions Deimons Hills un Pedru Dinišs.

Pirmo pusi . gada sezonas Josam nebija vietas nevienā komandā, taču pēc Jana Magnusena vājā snieguma viņš kļuva par Stewart braucēju. Viņš tikai trīs reizes finišēja un komandas vadītājs Džekijs Stjuarts to uzskatīja par pārāk vāju sniegumu, lai paturētu viņu komandā. Holandietis devās uz Honda F1 projektu par testpilotu, taču komanda tā arī neieraudzīja dienas gaismu (vismaz tās sākotnējā veidolā). . gads bija Verstapena atgriešanās gads kā Arrows pilotam. Pēc divām ne pārāk veiksmīgām sezonām holandietis izbrīvēja vietu Heincam Haraldam Frencenam un atkal sezonu bija malā. Savu pēdējo gadu F1 viņš aizvadīja . gadā kā Minardi pilots, taču tad beidza savu F1 karjeru un atgriezās tikai uz dažām sacīkstēm A1 Grand Prix.

## Formula 1 rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.
Lietotāja datogrammu protokols

**Lietotāja datogrammu protokols** jeb **UDP** (no ) ir transporta slāņa protokols, kas nodrošina īsu ziņojumu (datagrammu) pārsūtīšanu no vienas sistēmas uz otru. UDP atšķirībā no TCP nenodrošina drošu un secīgu datu nogādi līdz galam. Datagrammas var pienākt sajauktā secībā, dublēties vai pat pazust. Šī iemesla dēļ UDP ir ātrāks un efektīvāks (vismaz programmām, kurām nevajag garantētu piegādi). UDP parasti lieto DNS, DHCP, VoIP un tīkla spēles.

Lietotāja datogrammu protokols, tāpat kā TCP, lieto portus, lai vienā datorā varētu darbināt vairākas programmas, kas lieto UDP. Portu lauku garums UDP paketes galvenē ir 16 biti (tāpat kā TCP). Tas nozīmē, ka ir pieejami porti no 0 līdz 65535. Uz 0. portu neko nevar aizsūīt, to lieto tad, ja process, kas sūta paketi, negaida atbildi.

UDP nodrošina ļoti vienkāršu saskarni starp tīkla slāni un augšējā līmeņa protokoliem. UDP tikai nodrošina kontrolsummu (visai paketei), bet tā nav obligāta. Paketes struktūra:

Paketes galvenē ir tikai 4 lauki, no kuriem divi nav obligāti (rozā).
* **Avota ports** — šis lauks norāda no kura porta pakete ir tikusi nosūtīta (ja to lieto), ja to nelieto, tur jāieliek 0.
* **Mērķa ports** — šis lauks norāda uz kuru portu attālinātajā sistēmā paketi jāpiegādā. Šis lauks ir obligāts.
* **Garums** — tas ir 16 bitu lauks, kas apraksta visas paketes garumu (baitos). Minimālais paketes garums ir 8 baiti, jo tas ir galvenes garums. Šis lauks nosaka maksimālo teorētisko UDP datagrammas izmēru (65527).
* **Kontrolsumma** — šo 16 bitu lauku lieto lai pārbaudītu vai paketē (un galvenē) pārsūtīšanas laikā nav radušās kļūdas. To aprēķina blokam, kas sastāv no IP galvenes, UDP galvenes un UDP datiem. Ja aprēķinātā kontrolsumma ir visas 0, tad to nosūta kā visus 1. Ja kontrolsummu nelieto (šis nav obligāts lauks), tad to norāda kā visas 0. IPv6 gadījumā *destination adress* no IP galvenes, ja lieto *routing headeru*, ir pēdējā adrese no *routing header*, ja nelieto tad tā ir *destination adress* no IP galvenes (tāpat kā IPv4 gadījumā).

UDP lieto programmas, kurām ir nepieciešams vismazākais iespējamais latentums (pat uz datu zuduma rēķina, tīkla traucējumu gadījumos) (VoIP, datorspēles (reāllaika stratēģijas, pirmās personas šaujamspēles un citas ātras spēles)), programmas, kurām jāapkalpo liels skaits maza izmēra pieprasījumu no liela daudzuma klientu (DNS, DHCP), jo, lai atvērtu TCP savienojumu ir nepieciešamas 3 paketes (lai korekti aizvērtu vajag vēl dažas), UDP visām komunikācijām pietiek ar vienu ienākošo un vienu izejošo paketi. Vēl UDP lieto programmas, kas darbojas ar ļoti ierobežotiem resursiem, (UDP vajag mazāk kā TCP) (TFTP, daļēji DHCP)(kad tos lieto lai ielādētu operētājsistēmu no tīkla).

Lietotāja datogrammu protokola trūkumi.

* UDP nodrošina pamatfunkcijas, kas vajadzīgas pārraides pilnīgai piegādei.
* Tas nenodrošina nekādas secības noteikšanas vai pārkārtošanas funkcijas un nenorāda bojāto paketi, ziņojot par kļūdu.
* UDP var atklāt, ka ir notikusi kļūda, taču tajā nav norādīts, kura pakete ir nozaudēta, jo tajā nav noteikta datu segmenta ID vai kārtas numura.

## Atsauces
Edijs Ērvains

**Edmunds "Edijs" Ērvains, jaunākais** (; dzimis  Ņūtaunardā, Lielbritānijā) ir bijušais ziemeļīru sacīkšu pilots, pazīstams pateicoties savai Formula 1 karjerai.

thumbnail|left|upright=1.0|Edijs Ērvins 1999. gada Kanādas GP
Ērvains savas F1 karjeras sākumā bija Jordan pilots. Edijs debitēja 1993. gada sezonas beigās. Viņa komandas biedrs Rubenšs Barikello vienīgais no komandas togad piedalījās visās sacīkstēs. Neskaitot Ērvainu, viņam bija vēl četri komandas biedri: Ivans Kapelli, Tjerī Butsēns, Marko Apičella un Emanuele Naspeti. Pēdējie divi piedalījās tikai vienā sacīkstē. Savās pirmajās sacensībās Japānā brits izcīnīja vienu punktu, tādēļ Edijs Džordans deva zaļo gaismu tam, lai Ērvains piedalītos arī sezonas noslēdzošajās sacīkstēs Adelaidā. . gadā tika pagarināts līgums gan ar Ērvainu, gan ar Barikello. Pēc pirmās sacīkstes Brazīlijā Ērvains tika diskvalificēts uz trim sacīkstēm sakarā ar viņa izraisīto avāriju 35. aplī. Pirmo reizi togad viņš finišēja sezonas 11. sacīkstē Beļģijā. Sezonas pirmā puse bija maldīga, jo Eiropas un  pilots izcīnīja attiecīgi divus un vienu punktu. Tas bija pietiekami, lai viņš paliktu komandā vēl uz vienu gadu. Ērvainam izdevās sagādāt komandas vēsturē otro pjedestālu . gada . Viņa sniegums bija tik pārliecinošs, ka Ferrari nolīga britu par komandas otro pilotu aiz Mihaela Šūmahera. Edija zvaigžņu stunda pienāca . gadā, kad viņš līdz pat pēdējai sacīkstei cīnījās par čempiona titulu ar Miku Hekinenu, taču Ērvains zaudēja, atpaliekot tikai par diviem punktiem. Kopš . gada Ērvains brauca jaunajā Jaguar komandā. Tāpat kā ar Arrows . un BAR . gadā, tika solītas uzvaras, taču Ērvaina labākais rezultāts bija 3. vieta (Monako . gadā un Itālijā . gadā). Pēc . gada sezonas Ērvains pameta sacīkstes.

## Atsauces
Tomāšs Enge

**Tomāšs Enge** (; dzimis , Liberecā, Čehijā) ir čehu sacīkšu pilots, pazīstams pateicoties aizvadītajām sacīkstēm Formula 1, Formula 3000, A1 Grand Prix, Indy Racing League un vairākās citās sacīkšu sērijās.

Tomāšs savu debiju F1 piedzīvoja . gadā aizvietojot savainoto Lučāno Burti franču Prost komandā. Pēc sezonas komanda bankrotēja un Enge atgriezās Formula 3000. Viņš gandrīz izcīnīja titulu sīvā cīņā ar Sebastjēnu Burdē, taču viņa organismā tika atrastas marihuānas pēdas, un viņš tika diskvalificēts no pēdējām trim sacīkstēm. Tas atmeta čehu uz trešo vietu kopvērtējumā. F3000 pilots atgriezās 2004. gadā, taču par titulu necīnījās. Tā bija pēdējā šīs sacīkšu sērijas sezona, jo pēc tam tā pārvērtās par GP2. Tur viņam nebija vietas, tāpēc Tomašs devās uz Indy Racing League. Tajā pašā gadā viņam arī izdevās piedalīties A1 Grand Prix, pārstāvot Čehiju. 2007. gadā viņš piedzīvoja ļoti smagu avāriju ALMS sacīkstēs. Lai gan viņam bija vairākas traumas, viņa dzīvībai briesmas nedraudēja.
Alekss Jongs

**Aleksandrs Čārlzs "Alekss" Longs Jongs** (, ; dzimis , Kualalumpurā, Malaizijā) ir Malaizijas sacīkšu pilots, zināms galvenokārt kā Formula 1 ekspilots un A1 Grand Prix Malaizijas komandas pārstāvis. Pašlaik ir *[[Lotus F1 Racing|Lotus]]* Formula 1 komandas jauno pilotu programmas vadītājs.

## Karjera
Ar Malaizijas kompānijas *Magnum* finansiālo palīdzību Jongs jau . gada beigās debitēja augstākajā formulu klasē, aizstājot brazīlieti Tarsu Markesu. Pateicoties nepārtrauktajam naudas pabalstam no *Magnum*, arī . gadā Jongs bija redzams startā ar *[[Minardi]]*. Viņš tik bieži neiekļāvās 107% no līdera kvalifikācijas laika, ka viņu uz divām sacīkstēm aizstāja Entonijs Deividsons. Pēc sezonas Jongs pameta F1 un gadu gaitā bija redzams dažādās sacensībās, tostarp Champ Car, V8 Supercars un A1 Grand Prix.

. gadu sezonā Jongs piedalījās Āzijas GP2 čempionātā, tomēr pēc dažām aizvadītām sacīkstēm tika atlaists no komandas.

## Ārējās saites

* Oficiālā mājaslapa
Pedru Dinišs

**Pedru Paulu Dinišs** (; dzimis , Sanpaulu, Brazīlijā) ir bijušais Brazīlijas sacīkšu pilots, pazīstams kā Formula 1 ekspilots.

left|200px|thumb| Dinišs savā debijas sezonā
16 gadu vecumā (1987. gadā) brazīlietis sāka piedalīties kartingu sacīkstēs. 1989. gadā viņš piedalījās Brazīlijas Formula Ford, bet gadu vēlāk — Dienvidamerikas F3. 1991. un 1992. gadu viņš pavadīja Lielbritānijas F3 sacīkstēs, bet nākamos divus gadus viņš piedalījās Formula 3000 čempionātā, kurā 17 aizvadīto sacīkšu laikā viņš tikai reizi spēja izcīnīt punktus. Tas notika . gadā, Eštorilas trasē.

Viņš tika Formula 1 sacīkstēs pateicoties viņa tēva sakariem ar Parmalat, kas sponsorēja visas komandas, kurās kādreiz startēja Dinišs. . gada sezonu Pedru pavadīja Ligier komandā.  laikā, pitstopā Diniša formula aizdegās, kā rezultātā britu tabloīds "The Sun" publicēja rakstu ar nosaukumu "Dinišs krāsnī". 1997. gadā kopā ar čempionu Hillu brazīlietis brauca Arrows. Komandā viņš palika arī . gadā, bet . gadā devās uz Šveices komandu "Sauber". Savu pēdējo sezonu Dinišs aizvadīja . gadā, joprojām Sauber sastāvā. Viņš nolēma beigt karjeru un nopirkt daļu no Prost komandas, taču tā gada beigās bankrotēja.

## Atsauces
Ralfs Fērmans

**Ralfs Deivids Fērmans, jaunākais** (; dzimis , Noridžā, Lielbritānijā) ir Formula 1 ekspilots.

Ralfs ir dzimis Lielbritānijā, taču viņam ir īru pilsonība. Kad viņš brauca F1, viņš pārstāvēja Īriju. 1996. gadā pilots strīdīgos apstākļos uzvarēja prestižajā . Neilgi pēc tam, kad viņš zaudēja līderpozīciju, viņš tika apdzīts. Tad Fērmans avarēja un uzvarēja, jo bija vadībā pēdējā pilnajā aplī. Fērmans ir daudz braucis Formula Nippon čempionātā, vienu reizi izcīnot titulu. 2005. gadā Ralfs nobrauca dažas sacīkstes A1 Grand Prix. 2007. gadā viņš piedalījās Japānas Super GT GT500 čempionātā.
Alans Maknišs

**Alans Maknišs** (; dzimis , Damfrijā, Lielbritānijā) ir skotu sacīkšu pilots. Viņš ir divkārtējs ALMS čempions, kā arī divkārtējs Lemānas 24 stundu sacīkšu uzvarētājs. Vienu gadu Maknišs piedalījās Formula 1 čempionātā.

Jau agri savas karjeras laikā Maknišs centās nokļūt F1, taču ironiskā kārtā kļuva par vienu no labākajiem salonautomobiļu pilotiem. Maknišs bija testējis vairāku komandu spēkratus un piedalījās Formula 3000 čempionātā, kas tolaik tika uzskatīts par pēdējo pakāpienu autosporta karjeras kāpnēs pirms Formula 1 čempionāta. 1996. gadā Maknišam neizdevās iegūt ne līgumu ar kādu no Formula Nippon komandām, ne arī CART sacīkšu PacWest komandu. 2001. gadā Alans beidzot pirmo reizi sēdās pie F1 stūres kā Toyota projekta testētājs. Pirmo reizi sacīkstēs viņš piedalījās gadu vēlāk, taču neizcīnīja nevienu punktu un tika atlaists. . gadā viņš bija Renault F1 trešais pilots. Vēlāk Maknišs atgriezās salonautomobiļos un tagad ir Le Mans Series pilots.
Analogā televīzija

**Analogā televīzija** ir televīzija, kur attēlu un skaņu pārraida kā modulētu analogu signālu, mainot tā amplitūdu un/vai frekvenci. Visas televīzijas sistēmas pirms ciparu televīzijas bija analogas. Vēl agrāk (krietni pirms 2. pasaules kara) tika lietota mehāniskā televīzija, kur attēla izvēršanai lietoja mehānismus (Nipkova disks, mehāniskā spoguļizvērse), analogā un ciparu televīzija pretstatā tai ir elektroniskā televīzija.

Ir dažādi analogās televīzijas standarti, kas atšķiras ar rindu skaitu attēlā, kadru frekvenci, krāsu signāla kodējumu un skaņas signāla modulācijas veidu. Skaņas signālu pārraidei var modulēt ar amplitūdas vai frekvences modulāciju. (Latvijā lieto frekvences modulāciju). Valstīs, kur maiņstrāvas frekvence ir 60Hz, attēlam lieto 525 rindas un 29,97 kadrus sekundē, un krāsu kodējums parasti (bet ne vienmēr) ir NTSC. Valstīs, kur maiņstrāvas frekvence ir 50Hz, attēlam lieto 625 rindas un 25 kadrus sekundē, un krāsu kodējums parasti ir vai nu PAL vai SECAM. Var atšķirties arī video (gaišuma) signāla polaritāte. Parasti, jo lielāka intensitāte (spriegums), jo tumšāks attiecīgajā punktā attēls, lai arī dažuviet lieto pretēju sistēmu.

PAL un SECAM sistēmās viens televīzijas kanāls aizņem ~6—8MHz platu frekvenču joslu. Skaņu pārraida atsevišķi no attēla, frekvenču joslas augšdaļā. Attēla signālam (gaišumam) lieto modificētu amplitūdas modulāciju. Tā kā rindu skaits ir fiksēts, samazinoties reāli pieejamajai frekvenču joslai, samazinās horizontālā (x ass virzienā) izšķirtspēja. Krāsu informāciju parasti pievieno ar fāzes modulētu apakšnesēju, kas atrodas noteiktā attālumā no gaišuma signāla frekvenču joslas sākuma. Melnbaltie televizori šo signālu ignorē.
Džonijs Herberts

**Džons Pols "Džonijs" Herberts** (; dzimis , Romfordā, Apvienotajā Karalistē) ir bijušais sacīkšu pilots, zināms pateicoties savai *[[Formula 1]]* karjerai.

Astoņdesmito gadu vidū Herbertu daudzi uzskatīja par nākotnes motoru sporta leģendu. Izcīnot uzvaru *[[Formula Ford]]*, viņš pievērsa Edija Džordana uzmanību un kopā viņi izcīnīja uzvaru Formula 3. Viņš piedzīvoja ļoti smagu avāriju Formula 3000 un salauza abas kājas. Lai gan Herberts tik tikko varēja pastaigāt, viņš . gadu uzsāka Formula 1 čempionātā un pat izcīnīja 4. vietu savā debijas sacīkstē. Pēc nespējas kvalificēties Kanādā viņa piedalīšanās sacīkstēs ar *[[Benetton Formula|Benetton]]* tika pārtraukta. Viņš vēl dažas reizes piedalījās sacensībās ar *[[Tyrrell]]*.

. gadā Herberts sākotnēji atgriezās *[[Formula 3000|F3000]]*, taču sezonas beigās uzsāka braukšanu kādreiz tik varenajā F1 komandā *[[Team Lotus|Lotus]]*. Pēc gada viņš atkal piedalījās tikai dažās sacīkstēs, taču no . līdz . gadam viņš piedalījās visās sacīkstēs. Pēdējā no šīm sezonām viņš pēc *[[Team Lotus|Lotus]]* sabrukuma brauca arī *[[Ligier]]* un *[[Benetton Formula|Benetton]]*. . gadā uz Herberta formulas atradās numurs "2", jo viņš atgriezās itāļu komandā ar nosaukumu *[[Benetton Formula|Benetton]]* kā čempiona Šūmahera komandas biedrs. Tajā sezonā Džonijam izdevās ne tikai pirmo reizi kāpt uz pjedestāla, bet arī uzvarēt divas reizes. Tomēr komanda nolēma viņu nepaturēt komandā, tāpēc brits devās uz *[[Sauber]]*, kur aizvadīja trīs sezonas, kāpjot uz goda pjedestāla lietainajā . gada Monako un neparedzamajā . gada .

. gadā ar *[[Stewart Grand Prix|Stewart]]* Herbertam izdevās izcīnīt uzvaru pārsteidzošajā . . gadā ar *[[Jaguar Racing|Jaguar]]* Džonijs beidza savu karjeru. Viņš piedzīvoja smagu avāriju pēdējā sacīkstē, un ārstam Sidam Votkinsam paziņoja: "Formulā 1 es iekliboju, un šķiet, ka no tās arī izklibošu ārā," ko pēdējais pieminēja savā grāmatā "Viņpus slieksnim". 2006. gadā Herberts uz neilgu laiku atgriezās F1, taču ne vairs kā pilots, bet kā sporta attiecību menedžeris MF1 komandā. Herberts ir arī piedalījies Lemānas sacīkstēs 7 reizes, uzvarot 1991. gadā kopā ar Bertrānu Gašo un Folkeru Veidleru.
Enrike Bernoldi

**Enrike Antoniu Langue e Silveriu de Bernoldi** (; dzimis , Kuritibā, Brazīlijā) ir brazīliešu sacīkšu pilots, kurš agrāk ir piedalījies Formula 1 čempionātā. Pašlaik Bernoldi ir Indy Racing League pilots.

F1 pasaulē Bernoldi tika ar Sauber starpniecību, jo brazīlietis 1999. un 2000. gados testēja Sauber. . gadā Bernoldi kļuva par Arrows pamatsastāva pilotu un viņa pirmais komandas biedrs bija Joss Verstapens. Viņu ievēroja , kad viņš 35 apļus (gandrīz pusi sacīkstes) spēja noturēties priekšā McLaren komandas pilotam un titula pretendentam Deividam Kulthārdam. Pēc sacensībām komandas darbinieki paziņoja, ka Bernoldi nekad nebūs labs pilots, bet Kulthārds viņu nosauca par idiotu. Viņa sniegums bija pietiekami labs, lai . gadā kopā ar Heincu Haraldu Frencenu viņš turpinātu braukt Arrows. Komanda sezonas vidusdaļā bankrotēja un Bernoldi palika bez komandas. . gada vidū viņš testēja BAR, bet 2007. gadā viņš brauca Stock Car Brasil. Sākot ar 2008. gadu Bernoldi piedalās Indy Racing League sacīkstēs.
Džastins Vilsons

**Džastins Vilsons** (;  — ) bija autosacīkšu pilots no Apvienotās Karalistes, pazīstams ar savu dalību *[[Formula 1]]* pasaules čempionātā un *[[IndyCar Series]]*.

 Vilsons guva galvas traumu sadursmē ar cita sacīkšu auto atlūzām. Viņš nākamajā dienā nomira slimnīcā.

## Karjera
Vilsons 1987. gadā sāka piedalīties kartingu sacīkstēs. 1990. gadu sākumā Vilsons aizvadīja vairākus gadus *Formula Vauxhall* čempionātā. 1998. gadā viņš piedalījās pirmajā *[[Formula Palmer Audi]]* čempionāta sezonā un izcīnīja uzvaru kopvērtējumā. No 1999. līdz 2001. gadam piedalījās starptautiskajā *[[Formula 3000]]* čempionātā, 2001. gadā izcīnot čempiona titulu. 2002. gadā Vilsons piedalījās *[[World Series by Renault|World Series by Nissan]]* čempionātā, izcīnot vairākas uzvaras. Viņš piedalījās izmēģinājuma braucienos *[[Minardi]]* komandas sastāvā, taču togad nepiedalījās *[[Formula 1]]* sacīkstēs sava garā auguma dēļ.

2003. gadā *Minardi* pielāgoja sacīkšu auto 193 cm garajam Vilsonam, ļaujot pilotam debitēt *Formula 1* pasaules čempionātā. Pēc sezonas vienpadsmitās sacīkstes  Vilsons pievienojās *[[Jaguar Racing]]* komandai, kurā aizvietoja no komandas atlaisto Antoniu Piconiju. Sacīkšu sezonas beigās *Jaguar* nepagarināja līgumu ar Vilsonu, un komandai pievienojās *[[Red Bull]]* atbalstītais Kristians Klīns.

2004. gadā Vilsons uzsāka dalību *[[Champ Car|Champ Car World Series]]*, pārstāvot *Conquest Racing* komandu. Tajā pašā gadā viņš piedalījās Lemānas 24 stundu sacīkstēs LMP1 klasē *Racing for Holland* komandas sastāvā kopā ar Tomu Koronelu un Ralfu Fērmanu. 2005. gadā Vilsons pievienojās *RuSPORT* komandai *Champ Car* čempionātā un Toronto posmā izcīnīja savu pirmo uzvaru. Vilsons pabeidza sezonu 3. vietā kopvērtējumā. 2006. un 2007. gadā Vilsons kļuva par vicečempionu.

2008. gadā Vilsons pievienojās *Newman/Haas/Lanigan Racing* komandai. Pirms sezonas sākuma *Champ Car* apvienojās ar *[[IndyCar Series]]* čempionātu, tādēļ viņš piedalījās *IndyCar Series*. Kaut arī viņš izcīnīja uzvaru Detroitas posmā, Vilsonam, līdzīgi kā citiem bijušajiem *Champ Car* pilotiem, grūtības sagādāja lielais ovāla trašu īpatsvars. Vilsons ierindojās 2. vietā čempionāta debitantu ieskaitē, bet tikai 11. vietā kopvērtējumā. 2009. gadā viņš pārstāvēja *Dale Coyne Racing* komandu, Votkinsglenā izcīnot pirmo uzvaru komandas 23 gadus ilgajā vēsturē. No 2010. līdz 2011. gadam Vilsons bija *Dreyer & Reinbold Racing* komandas sastāvā.

2012. gadā Vilsons atgriezās *Dale Coyne Racing* un *Firestone 550* sacīkstē izcīnīja savu pirmo uzvaru ovāla trasē. Vilsons pārstāvēja *Dale Coyne Racing* līdz 2014. gadam. 2015. gadā viņš piedalījās dažās no sezonas sacīkstēm *Andretti Autosport* sastāvā.  *ABC Supply 500* sacīkstes laikā Vilsons guva galvas traumu sadursmē ar atlūzu no Seidža Kerema avarējušās mašīnas. Viņš tika nogādāts slimnīcā kritiskā stāvoklī. Džastins Vilsons nomira  slimnīcā no gūtās galvas traumas.

## Atsauces

## Ārējās saites
Nikolass Kjēza

**Nikolass Kjēza** (; dzimis , Kopenhāgenā, Dānijā) ir Formula 1 ekspilots.

Pēc Džastina Vilsona došanās uz Jaguar, Kjēza bija Formula 3000 pilots. Viņa uzvara Monako ir viena no lietām, kuru visbiežāk atceras saistībā ar dāni. Pēdējā aplī Bjerns Virdheims jau māja savas komandas darbiniekiem, taču Kjēza viņu taisnē apsteidza un izcīnīja uzvaru. Nikolass savās piecās sacīkstēs Formulā 1 visas reizes finišēja, taču nevienā no tām neizcīnīja punktus, kas ir neparasti debitantam. 2005. gadā viņš testēja Jordan un lielā daļā sezonas sacīkšu bija komandas trešais pilots.

## Formula 1 rezultāti

## Ārējās saites
Naidžels Mensels

**Naidžels Ernests Džeimss Mensels** (; dzimis , Aptonā virs Sevērnas, Apvienotajā Karalistē) ir Lielbritānijas sacīkšu pilots. Viņš ir zināms kā . gada Formula 1 un 1993. gada CART čempions. Viņš bija pirmais pilots, kuram izdevās savā debijas sezonā kļūt par CART čempionu, kā arī vienīgais, kurš bija gan F1, gan CART čempions reizē. Viņš ir arī braucis GP Masters, sacīkstēs, kur piedalās izbijuši F1 braucēji. Viņš arī organizēja šīs sacensības.

F1 Mensels debitēja Lotus komandā un vairākas reizes kāpa uz goda pjedestāla. Williams komanda uzskatīja Naidželu par talantīgu un parakstīja ar viņu līgumu. Naidžela pirmā sezona Williams komandā bija diezgan veiksmīga un brits divas reizes uzvarēja sacīkstē. . gadā Mensels izcīnīja piecas uzvaras un tikai divus punktus atpalika no čempiona Alēna Prosta. . gadā savainojums pēdējā sacīkstē neļāva viņam cīnīties par titulu ar Nelsonu Pikē un otro gadu pēc kārtas brits palika otrais kopvērtējumā. Nākamais gads bija ļoti neveiksmīgs - Mensels tikai divas reizes spēja finišēt, taču abās reizēs viņš bija otrais. . gadā Mensels devās uz Ferrari. Savā pirmajā sacīkstē viņš uzvarēja, taču ar diskvalifikācijām un izstāšanām bagātā sezonā viņš palika ceturtais. Pēc divām sezonām šajā komandā Naidžels atgriezās Williams un savā otrajā sezonā kļuva par čempionu uzvarot 9 sacīkstēs no 16. 1993. gadā Mensels brauca CART, bet pēc Sennas nāves viņš aizvadīja vēl dažas sacīkstes . gadā. Gadu vēlāk, . gadā viņš divas reizes brauca ar McLaren.

2008. gadā ESPN viņu novērtēja 24. vietā viņu visu laiku labāko braucēju topā.

## Atsauces

## Ārējās saites

* Oficiālā mājaslapa
Pie laika

**"Pie laika"** ir grupas "Remix" 1989. gadā izdotā skaņu plate (LP). Tajā ir iekļautas 8 dziesmas. Skaņu plate nav tikusi pārizdota CD formātā, jo tās oriģinālierakstu nozaga no firmas "Melodija" biroja 1990. gados. Šī iemesla dēļ platē iekļautās dziesmas, izņemot  " ...pie Laika", nav digitalizētas un netiek atskaņotas radiostacijās.

# Pārvērtība
# Zeme Rūgst
# Tev Gribējās Nosargāt
# Soļi
# Karavīrs
# Grēks
# Viesis
# ...pie Laika
Keke Rosbergs

**Keijo Ēriks "Keke" Rosbergs** (; dzimis , Solnā, Zviedrijā) ir Somijas sacīkšu braucējs. Viņš ir pazīstams kā Formula 1 pilots un . gada čempions. Lai arī dzimis Zviedrijā, Keke pārstāvēja Somiju. Viņa dēls, Niko Rosbergs kopš . gada piedalās F1. Niko pārstāv Vāciju.

[thumb|left|200px|Rosbergs (uz formulas) [1979. gadā]]
Rosbergs diezgan vēlu tika augstākajā formulu klasē. 29 gadu vecumā soms kļuva par Theodore komandas pilotu. Sezonas gaitā viņš kļuva par ATS pilotu, tad atkal atgriezās Theodore un visbeidzot sezonu noslēdza kā ATS braucējs. Lai arī nepilna, tomēr komandu maiņu ziņā mierīgāka bija nākamā, . gada sezona. Viņš sezonu sāka tās vidū. Visās sacīkstēs Rosbergs piedalījās ar Wolf komandas formulu. . un . gadā Keke bija Fittipaldi pilots un pirmo reizi kāpa uz goda pjedestāla, tiesa gan, uz zemākā pakāpiena.

Kad Karloss Reutemans un Alans Džonss paziņoja par savu karjeru beigām, soms kļuva par ātrās Williams komandas pilotu. Atkārtojot Maika Hotorna rekordu Rosbergs uzvarēja tikai vienā sacīkstē, tomēr ar to bija pietiekami, lai kļūtu par pasaules čempionu. Pēc titula piektā vieta . gadā piektā vieta izskatījās pabāli, taču labāk par . gada astoto vietu. . gadā pirmo reizi savā karjerā izcīnot vairākas uzvaras sezonā kļuva par trešās vietas īpašnieku. Savu karjeru viņš beidza . gadā, McLaren komandā.

Pēc karjeras beigām Keke ir bijis menedžeris Mikam Hekinenam un vēlāk savam dēlam Niko.

## Ārējās saites
Stefāns Sarazēns

**Stefāns Sarazēns** (; dzimis , Alē, Francijā) ir franču sacīkšu pilots, Formula 1 ekspilots. Sarazēns ir piedalījies vairākās WRC sacīkstēs.

Savu debiju Formula 1 Stefāns piedzīvoja . gada , aizvietojot savainoto Luku Badoeru. Sacīkstē viņš izstājās un atgriezās pie testēšanas pienākumiem Prost komandā. Testpilota amatā šajā komandā Sarazēns nostrādāja līdz 2001. gadam, kad komanda bankrotēja. 2003. gadā Sarazēns piedalījās World Series by Nissan sacīkstēs. 2004. gadā francūzis kļuva par rallija pilotu un ar Subaru piedalījās WRC sacensībās. Viņš ir piedalījies arī ALMS sacīkstēs.

## Formula 1 rezultāti

## Ārējās saites

* Oficiālā mājaslapa
Kālija bromīds

**Kālija bromīds** (KBr) ir balta, kristāliska viela, kas šķīst ūdenī. Tas ir bromūdeņražskābes kālija sāls.

## Iegūšana
Kālija bromīdu parasti iegūst kālija karbonāta reakcijā ar dzelzs bromīdu, kuru savukārt iegūst tiešā reakcijā starp dzelzi un bromu broma pārākumā ūdens klātienē. KBr var iegūt arī tiešā reakcijā starp bromūdeņražskābi un kālija sārmu.

## Īpašības un pielietojumi
Kālija bromīds ir tipisks jonu sāls, kas gandrīz pilnībā disociē neitrālā ūdens šķīdumā. To var izmantot par bromīda jonu avotu, nogulsnējot mazāk šķīstošus bromīdus. Šo procesu lieto, ražojot sudraba bromīda fotomateriālus:

:KBr + AgNO3 → AgBr + KNO3

Sudraba bromīds ir praktiski nešķīstošs un nogulsnējas.

## Izmantošana
KBr dažreiz lieto kā līdzekli pret epilepsiju.

Kālija bromīds ir caurspīdīgs elektromagnētiskajam starojumam no tuvā ultravioletā līdz tālajam infrasarkanajam starojumam (0,25-25 µm). KBr monokristālus lieto, lai izgatavotu infrasarkanās optikas elementus. Šīs ierīces ir jāsargā no mitruma, jo kālija bromīds ir higroskopisks un labi šķīst ūdenī. Kālija bromīdu lieto arī infrasarkanās spektroskopijas paraugu sagatavošanā (sajauc ar mērāmo vielu un sapresē tabletē).
Roberts Štelmahers

**Roberts Štelmahers** (dzimis  Rīgā) ir bijušais latviešu basketbolists, spēlēja saspēles vadītāja pozīcijā. Šobrīd — basketbola treneris. 2025. gadā ir Polijas Basketbola līgas kluba Slupskas "Czarni" galvenais treneris. No 2019. gada 1. augusta līdz 2021. gada februārim R. Štelmahers bija Latvijas vīriešu basketbola izlases galvenais treneris. Agrāk trenējis arī Latvijas klubus BK Ventspils un "Valmiera/Ordo", ar kuriem kļuvis par Latvijas Basketbola līgas (LBL) čempionu.

Bijis Latvijas basketbola izlases dalībnieks, tās sastāvā aizvadījis 144 spēles. Izlasi pārstāvējis četros Eiropas čempionāta finālturnīros. Spēlētāja karjeras laikā viņš ir spēlējis Latvijas, Krievijas, Polijas, Turcijas, Slovēnijas un Lietuvas klubos.

Kopš 2009. gada, kad beidza spēlētāja karjeru — treneris. Vadījis klubus Latvijā, Lietuvā, Polijā, Igaunijā, Nīderlandē un Čehijā. 2025. gadā tika apstiprināts par Polijas Basketbola līgas kluba Slupskas "Czarni" galveno treneri, ar šo klubu strādā jau otro reizi.

R. Štelmahera dēls Edgars Štelmahers arī ir bijis profesionāls basketbolists, šobrīd turpina startēt amatieru līmenī.

## Vadītie klubi
* 2009:  *[[BC Perlas]]*
* 2010:  (trenera palīgs)
* 2010—2011:  Viļņas "Lietuvos Rytas" (trenera palīgs)
* 2011:  *[[BC Perlas]]*
* 2011—2012:  *[[BC Pieno žvaigždės]]*
* 2012—2015:  BK Ventspils
* 2016:  BK Valmiera/ORDO
* 2016—2017:  *[[Energa Czarni]]*/*[[Czarni Słupsk]]*
* 2017—2019:  BK Ventspils
* 2019—2022:  Tallinas "Kalev/Cramo"
* 2020—2021: 
* 2022:  *[[ZZ Leiden]]*
* 2022:  *[[ERA Nymburk]]*
* 2023:  Panavēžas "Lietkabelis"
* 2024—pašlaik:  Czarni Słupsk''

## Atsauces

## Ārējās saites